Azekka-nni ssebeḥ, akken twala Fadma yeɣli-d leɛgez ɣef ɛicuca, yerna am tin yebdan tkerres anyir-is, tɛeddi tels ala leḥwayeǧ yeqqersen, yumsen, yernu tessexreb yak acebbub-is, tessams udem-is, teǧǧ taklit teṭṭes, nettat tekcem ɣer tlemmast n taddart. Tebdu, sakin, mkul yiwen d ssebba i yesi yas tbeddu awal, ama d amɣar, ama d tamɣart, alamma tessawed-it-id ɣer wakken ara t testeqsi : ma ur tezrid ara … Ma ur tecfid ara … aseggas lmudeɛ flan … di sebɛa yid-sen … nuteni di tmurt flan … ?